
72                                                   DR.31.3.2015                         

 

 

Tuan Pengerusi [Datuk Haji Ismail bin Haji Mohamed Said]: Ya, ya Bukit 
Bendera. 

 

4.28 ptg. 

Tuan Zairil Khir Johari [Bukit Bendera]: Terima kasih Tuan Pengerusi. Saya 
hendak bahas di bawah Maksud B.41 Butiran 020300 - Pendidikan Menengah, hanya dua 
isu. Yang pertama mengenai kemahiran berfikir aras tinggi, iaitu satu format pentaksiran 
baru yang sepatutnya diperkenalkan mulai tahun 2017 agar terdapat cukup masa untuk 
melatih guru dan mengajar murid dalam format baru ini.  Jadi soalan saya kenapa dengan 
tiba-tiba soalan SPM tahun lepas ada dalam 30% hingga 40% yang menggunakan format 
KBAT ini sedangkan buku teks pun belum siap, guru belum dilatih, murid tidak sedia lagi. 

Soalan kedua mengenai Ujian Amali Sains untuk kertas fizik, ini untuk SPM juga 
ya. Untuk kertas fizik, kimia, biologi dan sains tambahan yang sepatutnya dimulakan pada 
tahun ini tetapi telah ditangguh ekoran daripada surat penangguhan dari Lembaga 
Peperiksaan baru dua minggu lepas. Walaupun saya setuju dengan penangguhan ini, tetapi 
soalnya kenapa banyak sangat flip-flop dan ketidaktentuan dalam keputusan Lembaga 
Peperiksaan, kenapa ditangguh pada bulan tiga apabila sudah banyak sekolah yang sudah 
mula untuk mengajar murid dan untuk menyediakan murid bagi menghadapi ujian amali, 
terima kasih. 

Tuan Pengerusi [Datuk Haji Ismail bin Haji Mohamed Said]:  Ya, Yang 
Berhormat Silam. 

 

4.29 ptg. 

Datuk Datu Nasrun bin Datu Mansur [Silam]: Terima kasih Tuan Pengerusi. 
Saya ingin berbahas dalam perkara Maksud B.41 - Pendidikan. Saya ingin menyentuh 
tentang sebuah sekolah menengah sekolah menengah agama yang telah lama dijanjikan 
untuk didirikan di Lahad Datu. 

■1630 

 [Timbalan Yang di-Pertua (Datuk Seri Dr. Ronald Kiandee) mempengerusikan 
Jawatankuasa] 

 

Perkara ini telah diumumkan oleh Yang Amat Berhormat Timbalan Perdana 
Menteri yang juga Menteri Pelajaran pada 28 Ogos 2010.  Di mana Yang Amat Berhormat 
telah menjanjikan pada masa itu sebelum pilihan raya agar sebuah sekolah menengah 
agama didirikan di Lahad Datu. Untuk makluman Tuan Pengerusi, Lahad Datu merupakan 
kawasan yang mempunyai penduduk hampir 80% yang beragama Islam daripada jumlah 
penduduk lebih kurang 360 ribu. Jadi, ini telah dijanjikan di khalayak ramai dan saya setiap 
kali berucap saya sering sentuhkan perkara ini. Saya merayulah kepada pihak kementerian 
supaya dapatlah diberi pertimbangan untuk dibina sebuah sekolah menengah agama di 
Lahad Datu.Kerajaan negeri juga telah menyediakan tapak untuk sekolah ini cuma 
diperlukan peruntukan. Sekian, terima kasih.  

 Tuan Pengerusi [Datuk Seri Dr. Ronald Kiandee]:  Yang Berhormat Kapar. 

 

4.31 ptg. 

 Tuan Manivannan A/L Gowindasamy [Kapar]: Terima kasih Tuan Pengerusi 
kerana memberi ruang untuk Kapar membahaskan Maksud B.41.  

Soalan saya ringkas sahaja, dua soalan. Pertama, ada kena mengena 
pembayaran emolumen kakitangan awam ini sebanyak RM428 juta melibatkan berapa 
ramai kakitangan, itu yang pertama.  Kedua, dalam penjelasan juga telah menekankan 
tentang bantuan khas kewangan. Daripada RM428 juta ini berapa banyak peruntukan yang 
telah disalurkan untuk bantuan khas kewangan dan berapa ramai yang telah mendapat 



Tuan Pengerusi [Datuk Haji Ismail bin Haji Mohamed Said]: Ya, ya Bukit Bendera. 4.28 ptg. Tuan Zairil Khir Johari [Bukit Bendera]: Terima kasih Tuan Pengerusi. Saya hendak bahas di bawah Maksud B.41 Butiran 020300- Pendidikan Menengah, hanya dua isu. Yang pertama mengenai kemahiran berfikir aras tinggi, iaitu satu format pentaksiran baru yang sepatutnya diperkenalkan mulai tahun 2017 agar terdapat cukup masa untuk melatih guru dan mengajar murid dalam format baru ini. Jadi soalan saya kenapa dengan tiba-tiba soalan SPM tahun lepas ada dalam 30% hingga 40% yang menggunakan format KBAT ini sedangkan buku teks pun belum siap, guru belum dilatih, murid tidak sedia lagi. Soalan kedua mengenai Ujian Amali Sains untuk kertas fizik, ini untuk SPM juga ya. Untuk kertas fizik, kimia, biologi dan sains tambahan yang sepatutnya dimulakan pada tahun ini tetapi telah ditangguh ekoran daripada surat penangguhan dari Lembaga Peperiksaan baru dua minggu lepas. Walaupun saya setuju dengan penangguhan ini, tetapi soalnya kenapa banyak sangat flip-flop dan ketidaktentuan dalam keputusan Lembaga Peperiksaan, kenapa ditangguh pada bulan tiga apabila sudah banyak sekolah yang sudah mula untuk mengajar murid dan untuk menyediakan murid bagi menghadapi ujian amali, terima kasih. Tuan Pengerusi [Datuk Haji Ismail bin Haji Mohamed Said]: Ya, Yang Berhormat Silam. 4.29 ptg. Datuk Datu Nasrun bin Datu Mansur [Silam]: Terima kasih Tuan Pengerusi. Saya ingin berbahas dalam perkara Maksud B.41- Pendidikan. Saya ingin menyentuh tentang sebuah sekolah menengah sekolah menengah agama yang telah lama dijanjikan untuk didirikan di Lahad Datu. #1630 [Timbalan Yang di-Pertua (Datuk Seri Dr. Ronald Kiandee) mempengerusikan Jawatankuasa]. Perkara ini telah diumumkan oleh Yang Amat Berhormat Timbalan Perdana Menteri yang juga Menteri Pelajaran pada 28 Ogos 2010. Di mana Yang Amat Berhormat telah menjanjikan pada masa itu sebelum pilihan raya agar sebuah sekolah menengah agama didirikan di Lahad Datu. Untuk makluman Tuan Pengerusi, Lahad Datu merupakan kawasan yang mempunyai penduduk hampir 80% yang beragama Islam daripada jumlah penduduk lebih kurang 360 ribu. Jadi, ini telah dijanjikan di khalayak ramai dan saya setiap kali berucap saya sering sentuhkan perkara ini. Saya merayulah kepada pihak kementerian supaya dapatlah diberi pertimbangan untuk dibina sebuah sekolah menengah agama di Lahad Datu.Kerajaan negeri juga telah menyediakan tapak untuk sekolah ini cuma diperlukan peruntukan. Sekian, terima kasih. Tuan Pengerusi [Datuk Seri Dr. Ronald Kiandee]: Yang Berhormat Kapar. 4.31 ptg. Tuan Manivannan A/L Gowindasamy [Kapar]: Terima kasih Tuan Pengerusi kerana memberi ruang untuk Kapar membahaskan Maksud B.41. Soalan saya ringkas sahaja, dua soalan. Pertama, ada kena mengena pembayaran emolumen kakitangan awam ini sebanyak RM428 juta melibatkan berapa ramai kakitangan, itu yang pertama. Kedua, dalam penjelasan juga telah menekankan tentang bantuan khas kewangan. Daripada RM428 juta ini berapa banyak peruntukan yang telah disalurkan untuk bantuan khas kewangan dan berapa ramai yang telah mendapat.